Dalgħodu quddiem il-Maġistrat Monica Vella tressqu l-Qorti t'Għawdex, iż-żewġ qassisin mixlija bi stupru t'abbati. Fl-awla daħal l-ewwel akkużat Dun Ġużepp Sultana ta' 84 sena mix-Xagħra Għawdex. Emozzjonat is-saċerdot wieġeb mhux ħati. L-Avukat Difensur Angele Formosa talbet għal divjett fuq isem l-imputat. It-talba ġiet miċħuda mill-Qorti. L-Avukat f'isem il-vittma talab għal divjett fuq isem il-vittma. Din id-darba t-talba ġiet milqugħa. Il-Prosekuzzjoni tmexxiet mill-Ispetturi Joseph Busuttil u Roxanne Tabone. Preżenti fl-awla hawn qraba tal-akkużati u anke membru tal-kleru mill-Kurja Għawdxija. Il-Maġistrat Monica Vella qalet kif se tressaq rikors biex tinstema' x-xhieda tal-vittma f'din is-seduta peress li jgħix l-Italja. Ara wkoll: ESKLUSSIVA: Allegat każ ta stupru fuq abbati minn żewġ qassisin f'Għawdex